2002R1429 — DA — 01.07.2002 — 000.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 1429/2002

af 2. august 2002

om gennemførelsesbestemmelser til de toldkontingenter for oksekød, der ved Rådets forordning (EF) nr. 1151/2002, (EF) nr. 1362/2002 og (EF) nr. 1361/2002 er fastsat for Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød ( 1 ), senest ændret ved Kommissionens forordning (EF) nr. 2345/2001 ( 2 ), særlig artikel 32, stk. 1, og ud fra følgende betragtninger: (1) Ved Rådets forordning (EF) nr. 1151/2002, (EF) nr. 1362/2002 og (EF) nr. 1361/2002 af henholdsvis 27.juni 2002, 22. juli 2002 og 22. juli 2002 om visse indrømmelser i form af EF-toldkontingenter for visse landbrugsprodukter og om tilpasning som en selvstændig overgangsforanstaltning af visse indrømmelser på landbrugsområdet, der er fastsat i Europaaftalen med henholdsvis Estland ( 3 ), Letland ( 4 ) og Litauen ( 5 ), åbnes der visse årlige toldkontingenter for oksekødsprodukter. Importen under disse kontingenter er fritaget for told i den fælles toldtarif (FTT). Der bør på flerårig basis fastsættes gennemførelsesbestemmelser for disse kontingenter for perioder på 12 måneder, der begynder den 1. juli, i det følgende benævnt »importår«. (2) Importen af den fastsatte mængde bør fordeles jævnt over flere perioder. (3) Der er en vis risiko for spekulation ved ordningerne, og derfor må der fastlægges nøjagtige betingelser for de erhvervsdrivendes adgang til ordningerne. For at det kan kontrolleres, om betingelserne overholdes, skal ansøgningen indgives i den medlemsstat, hvor importøren er momsregistreret. (4) For at sikre lige adgang for alle erhvervsdrivende, der kan få adgang til disse ordninger, er det nødvendigt for hver produktgruppe i hvert af de baltiske lande at begrænse antallet af ansøgninger pr. erhvervsdrivende og at fastsætte en maksimumsmængde pr. importlicensansøgning. (5) For licensansøgninger, der indgives pr. produktgruppe, bør der desuden fastsættes en minimumsmængde, så importen af denne mængde kan betragtes som reel og troværdig. (6) Det bør fastsættes, at de mængder, der kan ansøges om importlicens for, tildeles efter en betænkningstid, og at de eventuelt nedsættes med en standardprocentsats. (7) Selv om aftalerne indeholder bestemmelser, der skal sikre, at produktets oprindelse er korrekt, bør det fastsættes, at ordningen skal forvaltes ved hjælp af importlicenser. I dette øjemed bør det bl.a. fastsættes, hvilke nærmere bestemmelser der skal gælde for indgivelse af ansøgninger, og hvilke oplysninger ansøgningerne og licenserne skal indeholde, idet visse bestemmelser i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter ( 6 ), senest ændret ved forordning (EF) nr. 954/2002 ( 7 ), og Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 ( 8 ), senest ændret ved forordning (EF) nr. 2492/2001 ( 9 ), eventuelt fraviges eller suppleres. (8) For at undgå spekulation bør importlicenser ikke kunne overdrages. (9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød — ud fra følgende betragtninger: UDSTEDT FØLGENDE FORORDNING:

Artikel 1

1. De produkter med oprindelse i Estland, Letland og Litauen, der er omhandlet i bilag I, kan importeres under de toldkontingenter, som er fastsat ved forordning (EF) nr. 1151/2002, (EF) nr. 1362/2002 og (EF) nr. 1361/2002, på flerårig basis for perioder fra 1. juli i et år til 30. juni året efter, i det følgende benævnt »importår«, på betingelserne i nærværende forordning med fritagelse for told i den fælles toldtarif.

2. Den årlige produktmængde for disse kontingenter er anført for hvert importår i bilag I.

Artikel 2

1. De mængder, der er omhandlet i artikel 1, fordeles over importåret således:

— 50 % i perioden 1. juli-31. december

— 50 % i perioden 1. januar-30. juni.

2. Hvis den mængde, som der er indgivet importlicensansøgninger for i første periode som anført i stk. 1, i det pågældende importår er mindre end den disponible mængde, lægges den resterende mængde til den disponible mængde for den følgende periode.

Artikel 3

1. For at få adgang til importkontingenterne i artikel 1 skal licensansøgeren være en fysisk eller juridisk person, der ved ansøgningens indgivelse over for medlemsstatens myndigheder skal godtgøre, at han i løbet af de sidste 12 måneder mindst én gang har handlet med oksekød med tredjelande. Ansøgeren skal være momsregistreret i en medlemsstat.

2. Ansøgninger om importlicens kan kun indgives i den medlemsstat, hvor ansøgeren er momsregistreret.

3. For hvert oprindelsesland anført i bilag I gælder følgende:

a) Hver erhvervsdrivende må kun indgive én ansøgning pr. produktgruppe. Hvis en erhvervsdrivende indgiver mere end én ansøgning pr. gruppe, tages ingen af de pågældende ansøgninger i betragtning.

b) Ved produktgruppe forstås alle produkter inden for en vis gruppe, jf. bilag I, med oprindelse i et og samme land. ▼M1 For Estland oprettes der følgende tre grupper: gruppe 1: KN-kode 0201, 0202 gruppe 2: KN-kode 1602 50 10 gruppe 3: KN-kode 0206 10 95, 0206 29 91. ▼B For Letland og Litauen oprettes der følgende fem grupper: gruppe 1: KN-kode 0201 og 0202 gruppe 2: KN-kode 0206 10 95 og 0206 29 91 gruppe 3: KN-kode 0210 20 gruppe 4: KN-kode 0210 99 51 og 0210 99 90 gruppe 5: KN-kode 1602 50.

▼M1

c) ansøgninger om importlicens skal for hver produktgruppe vedrøre mindst 15 t produkter, men må dog højst vedrøre den disponible mængde som defineret i artikel 2.

▼B

4. Licensansøgninger og licenser skal indeholde følgende angivelser:

a) i rubrik 8 angivelse af oprindelsesland; licensen forpligter til at importere fra det angivne land

b) i rubrik 16 angivelse af en af KN-kodegrupperne, der er omhandlet i stk. 3, litra b)

c) i rubrik 20 mindst én af følgende angivelser: .

Artikel 4

▼M1

1. Licensansøgninger må kun indgives i de første 12 dage i hver af de perioder, der er omhandlet i artikel 2. For perioden 1. juli-31. december 2002 kan der dog, for andre produkter end mellemgulv og nyretap med oprindelse i Estland (under nr. 09.4852), indgives ansøgninger til og med den 20. august 2002, og for ansøgningerne for mellemgulv og nyretap til og med den 27. september 2002.

▼B

2. Efter kontrol af de fremlagte dokumenter meddeler medlemsstaterne senest den femte arbejdsdag efter udløbet af perioden for indgivelse af ansøgninger Kommissionen listen over ansøgere med angivelse af, hvor stor en mængde de har ansøgt om licens for pr. KN-kodegruppe og pr. løbenummer.

Alle meddelelser, herunder også »ingen ansøgninger«, sendes pr. telefax på en formular som vist i bilag II.

3. Kommissionen træffer hurtigst muligt afgørelse om, i hvilket omfang ansøgningerne kan imødekommes. Hvis de mængder, der er ansøgt om, overstiger de disponible mængder, fastsætter Kommissionen en standardprocentsats for reduktion af de ønskede mængder.

4. Hvis Kommissionen beslutter, at ansøgningerne kan godkendes, udstedes licenserne hurtigst muligt.

Artikel 5

1. Bestemmelserne i forordning (EF) nr. 1291/2000 og (EF) nr. 1445/95 anvendes, jf. dog bestemmelserne i nærværende forordning.

2. Uanset artikel 9, stk. 1, i forordning (EF) nr. 1291/2000 kan importlicenser, der er udstedt i medfør af nærværende forordning, ikke overdrages, og de kan kun give adgang til toldkontingenterne, hvis de er udstedt på samme navn som anført i de angivelser om overgang til fri omsætning, der ledsager dem.

3. Uanset artikel 3 i forordning (EF) nr. 1445/95 er importlicenser, der udstedes i medfør af nærværende forordning, gyldige i 180 dage fra udstedelsesdagen. Ingen licens er dog gyldig efter den 30. juni i importåret.

4. Licenserne er gyldige i hele EF.

Artikel 6

Der anvendes den i bilag I omhandlede told for produkterne, hvis der fremlægges et EUR.1-varecertifikat udstedt af eksportlandet i henhold til bestemmelserne i protokol 3, der er knyttet som bilag til Europaaftalen med henholdsvis Estland ( 10 ), Letland ( 11 ) og Litauen ( 12 ), eller en erklæring fra eksportøren i henhold til bestemmelserne i nævnte protokol.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

▼M1

BILAG I



Indrømmelser i forbindelse med import til EF af følgende varer med oprindelse i nedenstående lande (MBT = mest begunstigelsestold) Oprindelsesland Løbenummer KN-kode Beskrivelse Gældende toldsats (% af MBT) Årlig mængde 1.7.2002-30.6.2003 (t) Årlig forøgelse fra 1.7.2003 (t) Estland 09.4851 0201 Kød af hornkvæg, fersk eller kølet Fritagelse 1 100 350 0202 Kød af hornkvæg, frosset 1602 50 10 Varer af kød af hornkvæg, tilberedte eller konserverede, ikke kogt, stegt eller på lignende måde tilberedt, herunder blandinger af sådant kød eller slagteaffald, kogt, stegt eller på lignende måde tilberedt, med ikke kogt, stegt eller på lignende måde tilberedt kød eller slagteaffald 09.4852 02061095 02062991 Nyretap og mellemgulv fra hornkvæg, fersk, kølet eller frosset Fritagelse 100 30 Letland 09.4871 0201 Kød af hornkvæg, fersk eller kølet Fritagelse 675 75 0202 Kød af hornkvæg, frosset 0206 10 95 Spiseligt slagteaffald af hornkvæg, fersk eller kølet nyretap og mellemgulv 0206 29 91 Spiseligt slagteaffald af hornkvæg, frosset, nyretap og mellemgulv 0210 20 Kød af hornkvæg, saltet, i saltlage, tørret eller røget 0210 99 51 Nyretap og mellemgulv af hornkvæg 0210 99 90 Spiseligt mel og pulver af kød eller slagteaffald 1602 50 Andre varer af kød eller slagteaffald af hornkvæg, tilberedte eller konserverede Litauen 09.4861 0201 Kød af hornkvæg, fersk eller kølet Fritagelse 2 000 200 0202 Kød af hornkvæg, frosset 0206 10 95 Spiseligt slagteaffald af hornkvæg, fersk eller kølet, nyretap og mellemgulv 0206 29 91 Spiseligt slagteaffald af hornkvæg, frosset, nyretap og mellemgulv 0210 20 Kød af hornkvæg, saltet, i saltlage, tørret eller røget 0210 99 51 Nyretap og mellemgulv af hornkvæg 0210 99 90 Spiseligt mel og pulver af kød eller slagteaffald 1602 50 Andre varer af kød eller slagteaffald af hornkvæg, tilberedte eller konserverede

▼B

BILAG II

( 1 ) EFT L 160 af 26.6.1999, s. 21.

( 2 ) EFT L 315 af 1.12.2001, s. 29.

( 3 ) EFT L 170 af 29.6.2002, s. 15.

( 4 ) EFT L 198 af 27.7.2002, s. 13.

( 5 ) EFT L 198 af 27.7.2002, s. 1.

( 6 ) EFT L 152 af 24.6.2000, s. 1.

( 7 ) EFT L 147 af 5.6.2002, s. 8.

( 8 ) EFT L 143 af 27.6.1995, s. 35.

( 9 ) EFT L 337 af 20.12.2001, s. 18.

( 10 ) EFT L 68 af 9.3.1998, s. 2.

( 11 ) EFT L 26 af 2.2.1998, s. 3.

( 12 ) EFT L 51 af 20.2.1998, s. 3.